text: Danskere delt i spørgsmålet om udenlandske køb af danske sommerhuse
  23 marts 2014 kl. 13.26
  Synes du, udlændinge skal have lov til at købe danske sommerhuse, spurgte TV SYD på facebook og twitter. Det har udløst en livlig debat.
  Danskerne er meget delte i spørgsmålet om udlændinge skal have lov til at købe sommerhuse i Danmark.
  Der har været en livlig debat, da TV SYD lagde spørgsmålet ud på facebook og twitter.
  Mogens Gandrup Van-Tohm Hansen skriver således: Ja, det skal de da have lov til. Så kan det værre at der kommer gang i bolig markedet igen.
  Og Ejvind Rune Müller: Nej, jeg mener disse borgmestre er helt galt afmarcheret. De går efter ussel mammon og glemmer, hvor lille vort lille land er i forvejen. Og så er jeg i øvrigt totalt ligeglad med, hvad vi kan i andre lande.
  Michael Møller: Naturligvis. Lige så vel som vi kan købe i udlandet. Utroligt at vi har kunnet bibeholde det forbehold så længe.
  Lissi Hanne Hansen: Aldrig i livet, vi skal ikke have Rømø som på Sylt. Der skal man betale for at benytte stranden.
  Deltag selv i debatten på twitter #tvsyd og www.facebook.com/tvsyd
  
  Fra www.facebook.com/tvsyd
  Fra www.twitter.com/tvsyd
  @TVSYD #dkpol ja lad os da endelig få gang i sommerhus salget og &quot;udkantsdanmark&quot;.
  
  